Ο **Πέτρος Δημητρίου** (Λάρνακα, 18 Απριλίου 1985) είναι Ελληνοκύπριος πολιτικός και κομματικό στέλεχος του ΔΗ.ΣΥ. Διετέλεσε διευθυντής του Γραφείου του Προέδρου της Δημοκρατίας κατά τη δεύτερη θητεία του Νίκου Αναστασιάδη και μέχρι τις 28 Φεβρουαρίου 2023 ο υφυπουργός παρά  τω Προέδρω της Κύπρου.

Βιογραφικά στοιχεία
-------------------

Γεννήθηκε στη Λάρνακα από τον Φίλιππο Δημητρίου και την Άννα Κωστρίκκη και από το 1989 διαμένει στη Λεμεσό. Αδέλφια του είναι ο Κωνσταντίνος και η Φλωρεντία .

Είναι νυμφευμένος με την Αλεξία Νικολάου, από τη Λεμεσό και έχουν δύο παιδιά.

Το 2004 αποφοίτησε από το Λύκειο Αγίου Νικολάου ακολουθώντας κατεύθυνση Θετικών Επιστημών και κατατάγηκε στην Στρατιωτική Σχολή Ευελπίδων, αλλά στον ένα χρόνο αποχώρησε για λόγους υγείας.

Αφού μέχρι το 2009 ακολούθησε τον κλάδο της Φυσικής στο Πανεπιστήμιο Κύπρου αποφοιτώντας με minor, τον Ιούλιο του 2012 αποφοίτησε από το Τμήμα Κοινωνικών και Πολιτικών Επιστημών του ίδιου πανεπιστημίου αποκτώντας πτυχίο senior στις Πολιτικές Επιστήμες και στην Κοινωνιολογία. Τον Ιούλιο του 2016 απέκτησε μεταπτυχιακό τίτλο στις Πολιτικές και Κοινωνικές Επιστήμες από το ίδιο πανεπιστήμιο Κύπρου. Πραγματοποίησε επίσης μεταπτυχιακές σπουδές στο War Studies Department του King’s College, University of London με ειδίκευση στις Διεθνείς Σχέσεις.

Πολιτική σταδιοδρομία
---------------------

Κατά την διάρκεια των φοιτητικών του χρόνων διετέλεσε ηγετικό στέλεχος της Φοιτητικής Παράταξης Κυπρίων Πρωτοπορία του Πανεπιστημίου Κύπρου.

Τον Ιούλιο του 2012 εκλέχθηκε με τον συνδυασμό του στην έμμισθη θέση του Προέδρου της Εκτελεστικής Επιτροπής της Φοιτητικής Παράταξης Κυπρίων Πρωτοπορία κερδίζοντας τον συνδυασμό του ανθυποψηφίου του, Κωνσταντίνου Λετυμπιώτη, θέση την οποία κατείχε μέχρι τον Αύγουστο του 2014.

Κατά τις ακαδημαϊκές χρονιές 2012-13 και 2013-14 συμμετείχε στην Παγκύπρια Ομοσπονδία Φοιτητικών Ενώσεων, της οποίας διετέλεσε και αντιπρόεδρος.

Διετέλεσε Πρόεδρος της ΝΕΔΗΣΥ από το 2014 μέχρι το 2018, περίοδος που συμμετείχε στο εκτελεστικό γραφείο του ΔΗΣΥ. Συγκεκριμένα, το Νοέμβριο του 2014 ανέλαβε χωρίς εκλογές τη θέση του προέδρου της ΝΕΔΗΣΥ διαδεχόμενος τον εκπαιδευτικό Σωκράτη Φράγκου. Στο εκλογικό συνέδριο του 2015 παρέμεινε χωρίς ανθυποψήφιο στην προεδρία.

Στις 13 Φεβρουαρίου 2018 ο Πρόεδρος της Δημοκρατίας, Νίκος Αναστασιάδης, ανακοίνωσε τον διορισμό του Δημητρίου στην θέση του διευθυντή του Γραφείου του Προέδρου της Κυπριακής Δημοκρατίας. Την 1η Μαρτίου ανέλαβε και επίσημα καθήκοντα, διαδεχόμενος τον Μιχάλη Σοφοκλέους. Τον Δημητρίου διαδεχτηκε στην προεδρία της ΝΕΔΗΣΥ στις 14 Απριλίου ο Θεόδουλος Ιωάννου.

Τον Ιούνιο του 2019 δημοσίευμα εφημερίδας «Χαραυγή» ανέφερε ότι ο Δημητρίου συνελήφθη στη Ρουμανία για την πρόκληση έντασης πριν από αεροπορική πτήση. Ο ίδιος διέψευσε το περιστατικό.

Στις 20 Ιουνίου 2022 ανακοινώθηκε ο διορισμός του στη θέση του υφυπουργού παρά τω Προέδρω στην κυβέρνηση Αναστασιάδη, με ημερομηνία ανάληψης καθηκόντων την 27η Ιουνίου.

Στο πλαίσιο της προεκλογικής περιόδου για τις κυπριακές προεδρικές εκλογές του 2023, υποστήριξε την υποψηφιότητα του προέδρου του ΔΗΣΥ, Αβέρωφ Νεοφύτου, εκτελώντας χρέη επιτελάρχη. Μετά την ήττα του Νεοφύτου στις εκλογές, δήλωσε στο Πολιτικό Γραφείο του κόμματος πως δεν τάσσεται υπέρ κανενός από τους δύο υποψήφιους στον β' γύρο.

Παραπομπές
----------

1. ↑  «403 unauthorized». *www.philenews.com* (στα Αγγλικά). Ανακτήθηκε στις 20 Σεπτεμβρίου 2022.
2. ↑  «403 unauthorized». *www.philenews.com* (στα Αγγλικά). Ανακτήθηκε στις 22 Σεπτεμβρίου 2022.
3. ↑  «Ο Πέτρος Δημητρίου νέος Πρόεδρος της Φ.Π.Κ. Πρωτοπορία». *paideia-news.com* (στα Αγγλικά). Ανακτήθηκε στις 20 Σεπτεμβρίου 2022.
4. ↑  sigmalive. «Παραδόθηκε η θέση του Δι/ντή του Γραφείου του ΠτΔ (vid) | News». *www.sigmalive.com*. Ανακτήθηκε στις 27 Μαρτίου 2023.
5. ↑  «403 unauthorized». *www.philenews.com* (στα Αγγλικά). Ανακτήθηκε στις 27 Μαρτίου 2023.
6. ↑  «Συνελήφθη στη Ρουμανία ο διευθυντής του Γραφείου του ΠτΔ» (στα Αγγλικά). 29 Ιουνίου 2019. Ανακτήθηκε στις 22 Σεπτεμβρίου 2022.
7. ↑  «Οργίλη η αντίδραση του Π. Δημητρίου για "ασύστολα ψεύδη" εναντίον του (ΒΙΝΤΕΟ)». *AlphaNews.Live*. Ανακτήθηκε στις 22 Σεπτεμβρίου 2022.
8. ↑  «Νέος υφυπουργός παρά τω Προέδρω ο Πέτρος Δημητρίου». *ΡΕΠΟΡΤΕΡ*. Ανακτήθηκε στις 20 Σεπτεμβρίου 2022.
9. ↑  «Επιτελάρχες στον προεκλογικό Αβέρωφ μερίδα Υπουργών». *24sports.com.cy*. Ανακτήθηκε στις 20 Σεπτεμβρίου 2022.
10. ↑  «Πέτρος Δημητρίου στο Πολιτικό Γραφείο ΔΗΣΥ: «Συγγνώμη αλλά δεν μας αναθρέψατε έτσι...»». *ΠΟΛΙΤΗΣ*. Ανακτήθηκε στις 26 Μαρτίου 2023.

| Πολιτικά αξιώματα
 |
| --- |
| ΠροκάτοχοςΚυριάκος Κούσιος | **Υφυπουργός Παρά τω Προέδρω**27 Ιουνίου 2022 -28 Φεβρουαρίου 2023 | ΔιάδοχοςΕιρήνη Πική |

|  |  |  |  |  |
| --- | --- | --- | --- | --- |
| 

| π • σ • ε
Υφυπουργοί Παρά τω Προέδρω |
| --- |
|  |
| Διατελέσαντεςυφυπουργοί | 
* Απόστολος Κοντός
* Πάτροκλος Σταύρου
* Παντελής Κούρος
* Χριστόδουλος Πασιαρδής
* Γεώργιος Χατζηαναστασίου
* Τίτος Χριστοφίδης
* Κωνσταντίνος Πετρίδης
* Βασίλης Πάλμας
* Κυριάκος Κούσιος
* Πέτρος Δημητρίου
 |

 |